
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2881 

29 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ, 3009/2/23-α' από 31-8-1994 
απόφασης του Υπουργού Δημόσιας Τάξης «Δικαιο- 
λογητικά και διαδικασίας έκδοσης των προβλεπο- 
μένων.,.από τις διατάξεις του Ν. 2168/1993 και 456/76 

αδειών» (Β' 696). 1 

Παράταση του Προγράμματος ενίσχυσης της ρευ¬ 
στότητας σύμφωνα με τον Ν. 3723/2008. 2 


Τροποποίηση της υπ’ αριθμ. 311496/13-07-2009 (ΦΕΚ 
1477/Β/22-07-2009) υπουργικής απόφασης «Λεπτο¬ 
μέρειες εφαρμογής της αριθμ. 302157/10-06-2009 
(ΦΕΚ 1209/19-06-2009) απόφασης των Υπουργών 
Οικονομίας και Οικονομικών και Αγροτικής Ανά¬ 
πτυξης και Τροφίμων «Προώθηση οίνων σε αγο¬ 
ρές τρίτων χωρών στο πλαίσιο των Καν (ΕΚ) 
479/2008 του Συμβουλίου και 555/2008 της Επι¬ 


τροπής»». 3 

ΑΠΟΦΑΣΕΙ Σ 

Αριθμ. 3009/2/39-μ' (1) 


Τροποποίηση της υπ’ αριθμ, 3009/2/23-α' από 31-8-1994 
απόφασης του Υπουργού Δημόσιας Τάξης «Δικαιο- 
λογητικά και διαδικασίας έκδοσης των προβλεπομέ- 
νων.,.από τις διατάξεις του Ν. 2168/1993 και 456/76 
αδειών» (Β' 696). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 3 περίπτ. α' του 
Ν.2168/1993 «Ρύθμιση θεμάτων που αφορούν όπλα, πυ- 
ρομαχικά, εκρηκτικές ύλες, εκρηκτικούς μηχανισμούς 
και άλλες διατάξεις (Α' 147), όπως αντικαταστάθηκε 
από το άρθρο 59 παρ. 2 του Ν.4249/2014 (Α' 73) και του 
άρθρου 18 παρ. 1 του Ν.2168/1993. 

2. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

3. Τ ις διατάξεις του Π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 


(Α' 141), όπως τροποποιήθηκε με τα Π.δ. 88/2012 (Α' 143), 
94/2012 (Α' 149), 98/2012 (Α' 160), 131/2012 (Α' 239) και 
118/2013 (ΑΊ52). 

4. Τις διατάξεις του Π.δ. 24/2015 «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (Α' 20). 

5. Τις διατάξεις του Π.δ. 73/2015 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (Α'116). 

6. Τ ις διατάξεις της υπ’ αρ. Υ6 από 25.9.2015 απόφασης 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Εσωτερικών και Διοικητικής Ανασυγκρό¬ 
τησης Νικόλαο Τόσκα» (Β' 2109). 

7. Την υπ’ αριθ. 8000/1/53 από 22.6.2015 εισήγηση της 
Γενικής Διεύθυνσης Οικονομικών και Επιτελικού Σχε- 
διασμού του Υπουργείου Εσωτερικών και Διοικητικής 
Ανασυγκρότησης. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Μετά το άρθρο 7 της υπ’ αριθμ. 3009/2/23-α' από 
31-8-1994 απόφαση του Υπουργού Δημόσιας Τάξης 
(Β' 696), όπως ισχύει, προστίθενται άρθρα 7Α και 7Β, 
ως εξής: 

«Αρθρο 7Α 

Διαδικασία χορήγησης άδειας οπλοφορίας 
για ατομική ασφάλεια 

1. Η προβλεπόμενη στο άρθρο 10 παρ. 3 περίπτ. α' του 
Ν.218/1993, όπως ισχύει, άδεια οπλοφορίας για ατομική 
ασφάλεια χορηγείται κατόπιν αιτήσεως του ενδιαφε¬ 
ρομένου και υποβολής των προβλεπόμενων δικαιολο- 
γητικών, σύμφωνα με τα άρθρα 1 και 2 παρ. I περίπτ. 
10 εφόσον: 

α) συντρέχουν ιδιαίτερα σοβαροί λόγοι για την ασφά¬ 
λεια του, 

β) δεν συντρέχουν στο πρόσωπο του τα κωλύματα 
του άρθρου 18 του Ν.2168/1993, όπως ισχύει, 

γ) υπεβλήθη επιτυχώς σε γραπτές εξετάσεις με τη 
χρήση ερωτηματολογίου τριάντα (30) ερωτήσεων πολ¬ 
λαπλών επιλογών σχετικά με τη λύση, αρμολόγηση, 
γέμιση, απογέμιση, ασφαλή χρήση, ασφαλή μεταφορά 
και φύλαξη του αιτουμένου όπλου και 

δ) υπεβλήθη επιτυχώς σε πρακτική εξέταση λύσης, 
αρμολόγησης, γέμισης και απογέμισης του αιτούμενου 
τύπου όπλου (πιστολιού ή περιστρόφου). 

2. Για την προετοιμασία των υποψηφίων που συμμετέ¬ 
χουν στις γραπτές εξετάσεις της περίπτωσης γ' και δ' 
της προηγούμενης παραγράφου διατίθεται εγχειρίδιο 
εξέτασης για την έκδοση άδειας κατοχής πυροβόλου 
όπλου για προσωπική ασφάλεια, με συναφές ερωτημα¬ 
τολόγιο πολλαπλών επιλογών τουλάχιστον ενενήντα 
(90) ερωτήσεων με τις απαντήσεις τους, ανάλογα με τον 
τύπο του αιτούμενου όπλου. Το εγχειρίδιο καταρτίζεται 
με μέριμνα της Διεύθυνσης Κρατικής Ασφάλειας/Α.Ε.Α. 
και αναρτάται στον ηλεκτρονικό ιστότοπο της Ελληνι¬ 
κής Αστυνομίας (νννννν.αεΙγηοπιίε.ρΓ). 

3. Οι εξετάσεις των περιπτώσεων γ' και δ' της παρα¬ 
γράφου 1 διενεργούνται από την ίδια τριμελή επιτροπή 
αξιωματικών της Ελληνικής Αστυνομίας, του άρθρου 
6 παρ. 2 εδ. β', από Υπηρεσία Ασφαλείας της οικείας 
Διεύθυνσης. Η επιτροπή την ημέρα διεξαγωγής των εξε¬ 
τάσεων, διαθέτει με μέριμνά της στους εξεταζόμενους 
και τους δύο τύπους όπλων (πιστόλι και περίστροφο), 
ώστε ο κάθε ενδιαφερόμενος να εξετάζεται και στο 
πρακτικό μέρος των εξετάσεων, ανάλογα με τον τύπο 
του όπλου ή των όπλων που έχει αιτηθεί. 

4 Ο προγραμματισμός της εξέτασης των ενδιαφερο¬ 
μένων γίνεται από την κατά τόπο αρμόδια Διεύθυνση 
Ασφάλειας ή Διεύθυνση Αστυνομίας Νομού, κατόπιν σχε¬ 
τικής αίτησης αυτών και καταβολής του προβλεπόμενου 
παράβολου υπέρ Δημοσίου, σύμφωνα με το άρθρο 10 παρ. 
3 περ. α' του Ν.2168/1993, όπως ισχύει. Με την επιφύλαξη 
των παραγράφων 6 περ. δ' και 8, το παράβολο καταβάλ¬ 
λεται για κάθε προγραμματισμό εξέτασης, ανεξάρτητα 
από τη συμμετοχή του υποψηφίου σε αυτή. Σε περίπτωση 
που ο υποψήφιος δεν γνωρίζει την ελληνική γλώσσα, κατά 
την υποβολή της αίτησης του δηλώνει την προτίμησή 
του να εξετασθεί στην αγγλική ή στη γαλλική γλώσσα. 

5. Κατόπιν αιτήματος της επιτροπής που διενεργεί 
την εξέταση της περ. γ' της παρ. 1, το οποίο υποβάλ¬ 
λεται τριάντα (30') λεπτά της ώρας πριν την έναρ¬ 
ξη αυτής, δημιουργείται, μέσω της μηχανογραφικής 
εφαρμογής «Όπλα και Εκρηκτικά» στην Επιλογή «Εξε¬ 
τάσεις υποψηφίων για άδεια κατοχής και οπλοφορίας 
για ΠΡΟΣΩΠΙΚΗ ΑΣΦΑΛΕΙΑ», ερωτηματολόγιο τριάντα 
ερωτήσεων, διαφορετικό για κάθε υποψήφιο, πάνω στο 
οποίο εμφαίνονται τα στοιχεία του υποψηφίου, καθώς 
επίσης και τα στοιχεία της επιτροπής εξετάσεων, το 
οποίο εκτυπώνεται και διανέμεται στους εξεταζόμενους. 
Το εν λόγω ερωτηματολόγιο δημιουργείται μετά από 
τυχαία επιλογή των ερωτήσεων (ΗΑΝϋΟΜ) μέσω ειδι¬ 
κών μηχανογραφικών διαδικασιών. Οι ερωτήσεις και οι 
πολλαπλής επιλογής απαντήσεις της κάθε ερώτησης, 
αναδιατάσσονται κάθε φορά κατά τυχαία σειρά διάφο¬ 
ρη της σειράς που εμφανίζονται στο ερωτηματολόγιο 
του σχετικού εγχειριδίου εξετάσεων. 

6. Η γραπτή και πρακτική εξέταση διεξάγεται σε χώρο 
που καθορίζεται με απόφαση του Διευθυντή της κατά 
τόπον αρμόδιας Διεύθυνσης Ασφάλειας ή Διεύθυνσης 
Αστυνομίας Νομού. Η γραπτή εξέταση διαρκεί τριάντα 
(30') λεπτά της ώρας και μετά το πέρας αυτής ακολου¬ 
θεί και η πρακτική εξέταση μέγιστης διάρκειας δέκα 
(10') λεπτών της ώρας, ανά εξεταζόμενο. 


Οι εξετάσεις διενεργούνται ως εξής: 

α) Την ημέρα των εξετάσεων, ο υπεύθυνος για τον 
προγραμματισμό της εξέτασης, αξιωματικός της κατά 
τόπον αρμόδιας Διεύθυνσης Ασφάλειας ή Διεύθυνσης 
Αστυνομίας Νομού αναρτά, σε εμφανές σημείο, έξω από 
την αίθουσα του χώρου της εξέτασης, πίνακες με τα 
στοιχεία των υποψηφίων. 

β) Οι επιτηρητές ορίζουν με κλήρο τις ακριβείς θέσεις 
των προσελθόντων υποψηφίων μέσα στις αίθουσες, 
τους ανακοινώνουν τις υποχρεώσεις τους σύμφωνα με 
το άρθρο 7Β και τους διανέμουν εκτυπωμένο φύλλο 
χάρτου, στο οποίο περιέχεται το ερωτηματολόγιο των 
τριάντα ερωτήσεων με τις απαντήσεις πολλαπλής επι¬ 
λογής και αναγράφονται τα στοιχεία ταυτότητας των 
υποψηφίων. Στο ανωτέρω φύλλο χάρτου οι υποψήφιοι 
καλούνται να επιλέξουν τις ορθές, κατά την άποψή τους, 
απαντήσεις επί των ερωτήσεων του ερωτηματολογίου. 

γ) Οι επιτηρητές, κατά το χρόνο διανομής των ανωτέ¬ 
ρω εκτυπωμένων φύλλων χάρτου προβαίνουν σε έλεγχο 
των αναγραφέντων σε αυτά στοιχείων των υποψηφίων 
με βάση τα δελτία ταυτότητάς τους. Η εξέταση, πέραν 
της ελληνικής, μπορεί να διενεργηθεί στην αγγλική ή 
τη γαλλική γλώσσα, με διανομή του αντίστοιχου ερω¬ 
τηματολογίου, κατ’ επιλογή του υποψηφίου, σύμφωνα 
με την παρ. 4. 

δ) Η εξέταση πραγματοποιείται εφόσον προσέλθουν 
τουλάχιστον δύο (2) υποψήφιοι. Σε αντίθετη περίπτω¬ 
ση, η εξέταση του μοναδικού προσελθόντος υποψήφι¬ 
ου επαναπρογραμματίζεται με μέριμνα της αρμόδιας 
Υπηρεσίας και δεν καταβάλλεται εκ νέου το παράβολο 
της παρ. 4. 

ε) Μετά την εκπνοή του καθοριζόμενου για τη γραπτή 
εξέταση χρόνου, οι επιτηρητές παραλαμβάνουν τα γρα¬ 
πτά, έστω και αν οι υποψήφιοι δεν έχουν ολοκληρώσει 
τη συμπλήρωση των απαντήσεων επί του συνόλου των 
ερωτήσεων του ερωτηματολογίου και υπογράφουν στο 
τέλος των γραπτών, ενώπιον του υποψηφίου. Τα γρα¬ 
πτά παραδίδονται από τους επιτηρητές στην επιτροπή 
εξετάσεων. 

στ) Με το πέρας της εξέτασης, η επιτροπή εξετάσεων 
προβαίνει στη διόρθωση των γραπτών και ακολούθως 
πραγματοποιεί και την πρακτική εξέταση μόνο για τους 
επιτυχόντες των γραπτών εξετάσεων. Μετά το πέρας 
και των πρακτικών εξετάσεων η επιτροπή συντάσσει 
πρακτικό, το οποίο περιέχει την ώρα έναρξης του προ¬ 
σκλητηρίου των υποψηφίων, τους παρόντες και τους 
απόντες, αριθμητικά και ονομαστικά, την ώρα έναρξης 
της γραπτής εξέτασης και την ώρα έναρξης της πρακτι¬ 
κής εξέτασης, το αποτέλεσμα των εξετάσεων για κάθε 
εξεταζόμενο καθώς και κάθε άλλο στοιχείο σχετικό με 
τις εξετάσεις. Επιτυχόντες θεωρούνται όσοι υποψήφι¬ 
οι απάντησαν σωστά σε τουλάχιστον είκοσι οκτώ (28) 
από τις τριάντα (30) ερωτήσεις του ερωτηματολόγιο 
και ολοκλήρωσαν επιτυχώς και την πρακτική εξέταση 
(λύση, αρμολόγηση, γέμιση και απογέμιση), στον τύπο 
του όπλου (πιστόλι ή περίστροφο) που αιτήθηκαν. 

ζ) Τα γραπτά και το πρακτικό της εξέτασης παραδί- 
δονται από την επιτροπή εξετάσεων στην αρμόδια για 
την έκδοση των αδειών οπλοφορίας Υπηρεσία. Από¬ 
σπασμα του πρακτικού τηρείται στο φάκελο έκαστου 
εξεταζομένου. Τα γραπτά τηρούνται για όλο το χρονικό 
διάστημα ισχύος της εκδιδόμενης άδειας οπλοφορίας, 
άλλως, σε περίπτωση αποτυχίας κατά την εξέταση, για 

χρονικό διάστημα έξι (6) μηνών, μετά την παρέλευση 
των οποίων καταστρέφονται, εκτός αν υπάρχει δικα¬ 
στική εκκρεμότητα. 

7. Όσοι απορρίπτονται στις εξετάσεις, έχουν δικαίωμα 
επανεξέτασης μετά την παρέλευση επτά (7) ημερών 
από την ημέρα απόρριψής τους. Με την επιφύλαξη των 
διατάξεων της επόμενης παραγράφου, όσοι υποψήφιοι 
δεν προσέλθουν στις εξετάσεις την προγραμματισμένη 
ημέρα, προσέλθουν μετά τη χορήγηση του ερωτηματο¬ 
λογίου της εξέτασης ή προσέλθουν χωρίς τα απαραίτη¬ 
τα για τον έλεγχο της ταυτοπροσωπίας δικαιολογητικά, 
θεωρούνται αποτυχόντες και έχουν δικαίωμα νέας εξέ¬ 
τασης μετά την παρέλευση δεκατεσσάρων (14) ημερών 
από την προηγούμενη. 

8. Κώλυμα υποψηφίου που καθιστά αδύνατη την παρου¬ 
σία του στην προγραμματισμένη εξέταση δηλώνεται με 
αίτησή του στην αρμόδια Υπηρεσία, το αργότερο μέχρι 
την προηγούμενη από την ημέρα της εξέτασης. Στην πε¬ 
ρίπτωση αυτή, γίνεται νέος προγραμματισμός εξέτασης 
και δεν καταβάλλεται εκ νέου το παράβολο της παρ. 4. 
Κώλυμα υποψηφίου που καθιστά αδύνατη την παρουσία 
του και δεν δηλώθηκε σύμφωνα με το πρώτο εδάφιο, δι¬ 
καιολογείται μόνον σε περίπτωση ανωτέρας βίας, κατόπιν 
αιτιολογημένης απόφασης του Διευθυντή της οικείας Δι¬ 
εύθυνσης Ασφαλείας ή Διεύθυνσης Αστυνομίας Νομού και 
εφαρμόζονται οι διατάξεις του προηγούμενου εδαφίου. 

9. Υποψήφιος που καταλαμβάνεται να υποβοηθείται με 
οποιονδήποτε τρόπο ή να παραβαίνει τις αναφερόμενες 
στο άρθρο 7Β υποχρεώσεις του, θεωρείται ότι απέτυχε 
και έχει δικαίωμα προγραμματισμού νέας εξέτασης με 
την πάροδο χρονικού διαστήματος έξι (6) μηνών. 

Αρθρο 7Β 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται έγκαι¬ 
ρα στον τόπο των εξετάσεων, να φέρουν μαζί τους 
το δελτίο της αστυνομικής τους ταυτότητας ή άλλο 
αποδεικτικό της ταυτότητάς τους έγγραφο και στυλό 
διάρκειας ή μελάνη χρώματος μπλε και να συμμορφώνο¬ 
νται επακριβώς με τις οδηγίες της επιτροπής εξετάσεων 
και των επιτηρητών. 

2. Κατά τη διάρκεια των εξετάσεων δεν επιτρέπεται 
στους υποψηφίους, ιδίως: 

α) να συνεννοούνται μεταξύ τους και να κατέχουν ή 
να συμβουλεύονται κείμενα ή σημειώσεις ή οποιοδή- 
ποτε αντικείμενο που μπορεί να προσφέρει βοήθεια 
στις εξετάσεις, 

β) να παρέχουν σε άλλους υποψηφίους στοιχεία προς 
αντιγραφή, να βοηθούν με οποιονδήποτε τρόπο αυτούς 
ή να βοηθούνται από άλλους, 

γ) να εξέρχονται από την αίθουσα κατά τη διάρκεια 
των εξετάσεων, εκτός αν υπάρχει ανάγκη, κατά την 
κρίση της επιτροπής εξετάσεων ή του οικείου επιτηρη¬ 
τή, που στην περίπτωση αυτή λαμβάνουν τα αναγκαία 
μέτρα για την αποφυγή παράβασης των διατάξεων του 
παρόντος άρθρου, 

δ) να απομακρύνεται από την αίθουσα ο προτελευ¬ 
ταίος υποψήφιος, πριν την ολοκλήρωση της εξέτασης 
του τελευταίου υποψηφίου, 

ε) να απομακρύνονται από την αίθουσα αν δεν έχουν 
περάσει τουλάχιστον 15' λεπτά της ώρας από την έναρ¬ 
ξη της εξέτασης και 

στ) να έχουν μαζί τους κινητά τηλέφωνα ή να χρησι¬ 
μοποιούν ακουστικά - πλην βαρηκοΐας - ή οποιαδήποτε 
άλλη συσκευή επικοινωνίας». 


Άρθρο 2 

1. Όσοι λάβουν άδεια οπλοφορίας για την ατομική 
τους ασφάλεια μετά τη δημοσίευση της παρούσας και 
ως εκ τούτου υποβάλλονται στις προβλεπόμενες εξετά¬ 
σεις, σε κάθε αίτημα ανανέωσης αυτών, υποχρεούνται 
να υποβάλλουν όλα τα δικαιολογητικά των άρθρων 1 
και 2 παραγρ. 10 της υπουργικής απόφασης 3009/2/23-α' 
από 31.8.1994 (αίτηση, ιατρικό Πιστοποιητικό, Υπεύθυνες 
Δηλώσεις, Αντίγραφο Ποινικού Μητρώου) για την έκδο¬ 
ση αδειών οπλοφορίας για ατομική ασφάλεια, πλην της 
υποβολής τους σε νέες εξετάσεις, με την επιφύλαξη των 
διατάξεων της παραγράφου 3. 

2. Όσοι κατά τη δημοσίευση της παρούσας είναι ήδη 
κάτοχοι αδειών οπλοφορίας για την ατομική τους ασφά¬ 
λεια, πριν τη λήξη αυτών και κατά το χρόνο υποβολής 
αιτήματος ανανέωσής τους σύμφωνα με τα ισχύοντα, 
θα υποβάλλονται άπαξ στις εξετάσεις των άρθρων 7Α 
και 7Β της υπ’ αριθ. 3009/2/23-α' από 31-8-1994 υπουρ¬ 
γικής απόφασης. 

3. Σε κάθε περίπτωση, όλοι οι κάτοχοι των σε ισχύ 
αδειών οπλοφορίας για την ατομική τους ασφάλεια, 
που έλαβαν αυτές είτε πριν είτε μετά τη δημοσίευση 
της παρούσας, εφόσον αιτηθούν την αντικατάσταση 
κατεχόμενου όπλου με όπλο διαφορετικού τύπου ή την 
προσθήκη όπλου διαφορετικού τύπου από αυτό που ήδη 
νόμιμα κατέχουν με την άδειά τους, θα υποβάλλονται 
στις προβλεπόμενες στα άρθρα 7Α και 7Β της υπ’ αριθ. 
3009/2/23-α' από 31-8-1994 υπουργικής απόφασης εξε¬ 
τάσεις, καταβάλλοντας το καθοριζόμενο, κάθε φορά, 
σε αυτή παράβολο. 

Αρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΤΟΣΚΑΣ 
-♦- 

Αριθμ. Γ.Δ.Ο.Π. 0001747 ΕΞ 2015 (2) 

Παράταση του Προγράμματος ενίσχυσης 
της ρευστότητας σύμφωνα με τον Ν. 3723/2008. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 1,2,3, 4, 5 και 7 του Ν. 3723/2008 «Ενίσχυση 
της ρευστότητας της οικονομίας για την αντιμετώπι¬ 
ση των επιπτώσεων της Διεθνούς Χρηματοπιστωτικής 
κρίσης», όπως τροποποιήθηκε και ισχύει (ΦΕΚ Α' 250). 

2. Την παρ. 8 του τέταρτου άρθρου του Ν. 3845/2010 
«Μέτρα για την εφαρμογή του μηχανισμού στήριξης της 
ελληνικής οικονομίας από τα κράτη-μέλη της Ζώνης του 
ευρώ και το Διεθνές Νομισματικό Ταμείο» (ΦΕΚ Α' 65). 

3. Το άρθρο 7 του Ν. 3872/2010 «Εκτέλεση περιηγητι¬ 
κών πλόων από πλοία με σημαία τρίτων χωρών με αφε¬ 
τηρία ελληνικό λιμένα και άλλες διατάξεις» (ΦΕΚ Α' 148). 

4. Το άρθρο 19 του Ν. 3965/2011 «Αναμόρφωση πλαισίου 
λειτουργίας Ταμείου Παρακαταθηκών και Δανείων, Οργα¬ 
νισμού Διαχείρισης Δημοσίου Χρέους, Δημοσίων Επιχει¬ 
ρήσεων και Οργανισμών, Σύσταση Γ ενικής Γ ραμματείας 
Δημόσιας Περιουσίας και άλλες διατάξεις» (ΦΕΚ Α' 113). 

5. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116). 

6. Το Π.δ. 111/2014 «Οργανισμός του Υπουργείου Οικο¬ 
νομικών» (ΦΕΚ Α' 178), όπως τροποποιήθηκε και ισχύει. 

7. Το άρθρο 90 του Π.δ. 63/2005, «Κωδικοποίηση νομο¬ 
θεσίας για την κυβέρνηση και τα κυβερνητικά όργανα» 
(ΦΕΚ Α' 98). 

8. Την υπ’ αριθμ. 0(2015) 79 - 3Α.40030 (2014/Ν) έγκριση 
της Ευρωπαϊκής Επιτροπής. 

9. Την υπ’ αριθμ. 0(2015) 9498 - 3Α.43825 (2015/Ν) έγκρι¬ 
ση της Ευρωπαϊκής Επιτροπής. 

10. Την υπ’ αριθμ. ΕΜΠ. 3661/26.11.2015 εισήγηση του 
Διοικητή της Τράπεζας της Ελλάδος. 

11. Το γεγονός ότι από την παρούσα δεν προκαλείται 
δαπάνη στον Κρατικό Προϋπολογισμό, αποφασίζουμε: 

Την παράταση των προθεσμιών που ορίζονται για τη 
συμμετοχή των πιστωτικών ιδρυμάτων στις διατάξεις 
του άρθρου 2 του Ν. 3723/2008 (ΦΕΚ Α' 250/9-12-2008) 
«Ενίσχυση της ρευστότητας της οικονομίας για την 
αντιμετώπιση των επιπτώσεων της διεθνούς χρημα¬ 
τοπιστωτικής κρίσης και άλλες διατάξεις», έτσι όπως 
τροποποιήθηκαν και ισχύουν, μέχρι τις 30.06.2016. 

Η παρούσα ισχύει από τη δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2015 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 
-♦- 

Αριθμ. 6082/146804 (3) 

Τροποποίηση της υπ’ αριθμ. 311496/13-07-09 (ΦΕΚ 1477/ 
Β/22-07-2009) υπουργικής απόφασης «Λεπτομέρειες 
εφαρμογής της αριθμ. 302157/10-06-09 (ΦΕΚ 1209/ 
19-06-2009) απόφασης των Υπουργών Οικονομίας 
και Οικονομικών και Αγροτικής Ανάπτυξης και Τρο¬ 
φίμων "Προώθηση οίνων σε αγορές τρίτων χωρών 
στο πλαίσιο των Καν (ΕΚ) 479/2008 του Συμβουλίου 
και 555/2008 της Επιτροπής"». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις : 

α) Του άρθρου 62, παρ. 2, του Ν. 4235/2014. 

β) 1308/2013 του Ευρωπαϊκού Κοινοβουλίου και του 
Συμβουλίου «για τη θέσπιση κοινής οργάνωσης των αγο¬ 
ρών των γεωργικών προϊόντων και την κατάργηση των 
κανονισμών (ΕΟΚ) 922/72, (ΕΟΚ) 234/79, (ΕΚ) 1037/2001 
και (ΕΚ) 1234/2007 του Συμβουλίου». 

γ) 555/2008 της Επιτροπής «για τη θέσπιση λεπτομε¬ 
ρειών κανόνων εφαρμογής του κανονισμού (ΕΚ) αριθ. 
479/2008 του Συμβουλίου για την κοινή οργάνωση της 
αμπελοοινικής αγοράς όσον αφορά τα προγράμματα 
στήριξης, τις συναλλαγές με τρίτες χώρες, το δυναμι¬ 


κό παραγωγής και τους ελέγχους στον αμπελοοινικό 
τομέα», όπως ισχύει. 

δ) Του άρθρου 21 της αριθμ. 302157/10-06-09 (ΦΕΚ 
1209/19-06-2009) απόφασης των Υπουργών Οικονομίας 
και Οικονομικών και Αγροτικής Ανάπτυξης και Τροφίμων 
«Συμπληρωματικά μέτρα για την εκτέλεση των Καν (ΕΚ) 
479/2008 του Συμβουλίου και 555/2008 της Ε.Ε. «Προώ¬ 
θηση οίνων σε αγορές τρίτων χωρών», όπως ισχύουν. 

ε) Του άρθρου 90 του κώδικα Νομοθεσίας για την κυ¬ 
βέρνηση και τα κυβερνητικά όργανα, όπως η νομοθεσία 
αυτή κωδικοποιήθηκε και τέθηκε σε ισχύ με το άρθρο 
πρώτο του Π.δ. 63/2005 «Κωδικοποίηση της νομοθε¬ 
σίας για την κυβέρνηση και τα κυβερνητικά όργανα» 
(ΦΕΚ Α'98). 

στ) Το Π.δ. 73, (ΦΕΚ 116/23-09-2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

ζ) Το με αριθμ. 6041/145177/23-12-2015 αίτημα της Εθνι¬ 
κής Διεπαγγελματικής Οργάνωσης Αμπέλου και Οίνου, 
περί καθορισμού του ύψους της προκαταβολής. 

2. Το γεγονός ότι από την παρούσα απόφαση δεν 
προκαλείται καμία δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Αντικαθιστούμε το πρώτο εδάφιο της παρ. 1, του άρ¬ 
θρου 8, της με αριθμ. 311496/13-07-2009 (ΦΕΚ 1477/Β/ 
22-07-2009) απόφασης του Υπουργού Αγροτικής Ανάπτυ¬ 
ξης και Τροφίμων «Λεπτομέρειες εφαρμογής της αριθμ. 
302157/10-06-2009 (ΦΕΚ 1209/19-06-2009) απόφασης των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων "Προώθηση οίνων σε αγορές 
τρίτων χωρών στο πλαίσιο των Καν (ΕΚ) 479/2008 του 
Συμβουλίου και 555/2008 της Επιτροπής"», ως κάτωθι: 

1. Ο δικαιούχος δύναται να λάβει προκαταβολή με ανώ¬ 
τατο όριο το 70% του ποσού της ετήσιας κοινοτικής και 
εθνικής συμμετοχής. Στην περίπτωση που ο δικαιούχος 
είναι δημόσιος οργανισμός ή τελεί υπό την εποπτεία δη¬ 
μόσιου οργανισμού το ανώτατο όριο της προκαταβολής 
είναι 85% της ετήσιας κοινοτικής και εθνικής συμμετο¬ 
χής. Ο δικαιούχος υποβάλλει αίτηση για προκαταβολή 
στην αρμόδια Δ/νση του ΟΠΕΚΕΠΕ, εντός τριάντα (30) 
ημερολογιακών ημερών από την ημερομηνία υπογραφής 
της σύμβασης με το Υπουργείο Αγροτικής Ανάπτυξης 
και Τροφίμων. Μετά τη λήξη της προθεσμίας, δεν είναι 
πλέον δυνατόν να ζητηθεί προκαταβολή. 

Άρθρο 2 

Γ ενικές Διατάξεις 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

